Borgarbyggð styrkir frístundaiðkun barna og ungmenna á aldrinum 6 - 18 ára með framlagi að upphæð kr. 20.000 á ári . Markmið framlagsins er að hvetja börn og ungmenni til að taka þátt í frístundastarfi . Hægt er að nýta frístundastyrk í : Skipulagt frístundastarf sem stundað er undir leiðsögn þjálfara eða leiðbeinanda samfellt í a.m.k. 10 vikur . Þetta á t.d. við um allt íþróttastarf sem stundað er á vegum viðurkenndra íþróttafélaga , dans í dansskólum , skátastarf og annað reglubundið frístundastarf . Íþrótta - og tómstundanámskeið barna í 1. og 2. bekk sem skráð eru í Íþrótta - og tómstundaskólann . Þreksal , árskort / sundkort fyrir ungmenni á aldrinum 13 – 16 ára undir eftirliti íþróttafræðings samfellt í a.m.k. 10 vikur . Þreksal , árskort / sundkort fyrir ungmenni eldri en 16 ára . Nám í tónlistarskóla sem er samfellt í a.m.k. 10 vikur . Hægt er að nýta frístundastyrkinn hjá félögum innan Borgarbyggðar sem og í öðrum sveitarfélögum . Allar umsóknir eru afgreiddar rafrænt , í Þjónustugátt Borgarbyggðar á heimasíðunni www.borgarbyggd.is , í skráningar - og greiðslukerfinu Nóra vegna starfs hjá félögum UMSB á heimasíðunni www.umsb.is eða á heimasíðum annarra sveitarfélaga eða íþróttafélaga . Frístundastyrkurinn er kr. 20.000 á ári sem möguleiki er að nýta hvenær sem er á árinu . Inneign fellur niður um áramót .